**K ú p n a  z m l u v a**

*uzavretá v zmysle § 409 Obchodného zákonníka č. 513/1991 Zb. v platnom znení (ďalej len „zmluva“) medzi týmito zmluvnými stranami:*

1. **Kupujúci:**

Obch. meno: AGRO ZULA s.r.o.

Sídlo: Hlavná 187/14, 053 15 Hrabušice

IČO: 51 254 506

DIČ: 2120647474

IČ DPH: Nie je platiteľ DPH

Bank. spojenie: Fio banka, a.s.

IBAN: SK05 8330 0000 0029 0136 0504

Zastúpený: Ing. Zuzana Labudová

Email: agrozula@gmail.com

Tel.: 0907 999 384

(ďalej len „kupujúci“)

a

1. **Predávajúci:**

Obch. meno:

Sídlo:

IČO:

DIČ:

IČ DPH:

Bank. spojenie:

IBAN:

Zastúpený:

Email:

Tel.:

(ďalej len „Predávajúci“)

**Preambula**

1. Táto zmluva je uzavretá ako výsledok prieskumu trhu za účelom stanovenia predpokladanej hodnoty zákazky a výberu úspešného uchádzača v prípade PHZ nižšej ako 50 000 EUR (zákazka malého rozsahu), realizovaného v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2022 podľa platnej aktualizácie k zákazke s názvom: „Plachtové haly – AGRO ZULA s. r. o.“ v rámci projektu, kód ŽoNFP: 041KE650023.

**1.**

**Predmet zmluvy**

1. Predávajúci sa zaväzuje, že kupujúcemu na vlastné náklady a zodpovednosť dodá nový, nepoužitý tovar špecifikovaný v Prílohe č.1 tejto zmluvy Cenová ponuka – technická špecifikácia a uvedený v článku 2 tejto zmluvy (ďalej len „predmet zmluvy“) a to v rozsahu a za podmienok určených v tejto zmluve a prevedie na kupujúceho vlastnícke právo k tovaru. Kupujúci sa zaväzuje prevziať a zaplatiť za predmet zmluvy predávajúcemu dohodnutú cenu uvedenú v článku 2 tejto zmluvy ako aj v Prílohe č.1 tejto zmluvy.

**2.**

**Kúpna cena**

1. Kúpna cena za predmet zmluvy uvedený čl. 1 je stanovená podľa zákona č. 18/1996 Z.z. o cenách v znení neskorších predpisov ako cena konečná a nemenná.
2. V kúpnej cene sú zahrnuté všetky náklady predávajúceho súvisiace s dodaním predmetu zmluvy, vrátane nákladov na dopravu na miesto dodania, vyloženie predmetu zákazky, balenie, správne a iné poplatky, clo.
3. Kúpna cena:

|  |  |  |  |  |  |  |
| --- | --- | --- | --- | --- | --- | --- |
| P.č. | Predmet zmluvy | Množstvo | Jednotková cena  v EUR bez DPH | Cena celkom  v EUR bez DPH | DPH  23% | Cena celkom  v EUR s DPH |
| 1. | Plachtová hala – 6 ks | 6 |  |  |  |  |
|  | **SPOLU** | - | - |  |  |  |

Cena celkom bez DPH: ...................................................................................................................EUR

Slovom: ...........................................................................................................................................EUR

DPH 23%: .......................................................................................................................................EUR

Slovom: ...........................................................................................................................................EUR

**Cena celkom s DPH: .....................................................................................................................EUR**

**Slovom: .........................................................................................................................................EUR**

**3.**

**Platobné podmienky a fakturácia**

1. Cena je splatná na základe faktúry predávajúceho. Kupujúci poskytne predávajúcemu po vystavení záväznej objednávky zálohovú platbu maximálne do výšky 30 % z ceny predmetu zákazky, ak o to predávajúci požiada.
2. Kúpna cena bude kupujúcim uhradená bezhotovostným prevodom finančných prostriedkov na účet predávajúceho uvedený v záhlaví tejto zmluvy a za zaplatenie faktúry sa považuje odpísanie fakturovanej čiastky z účtu kupujúceho v prospech účtu predávajúceho.
3. Faktúra musí obsahovať všetky predpísané náležitosti v zmysle platnej legislatívy, najmä podľa zákona č. 431/2002 Z. z. o účtovníctve, zákona č. 222/2004 Z. z. o DPH v platnom znení. Súčasťou faktúry musí byť preberací protokol/dodací list.
4. Pokiaľ faktúra neobsahuje všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto zmluve, je kupujúci oprávnený faktúru predávajúcemu v lehote do 7 dní odo dňa doručenia vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.
5. Lehota splatnosti faktúr je dojednaná vzájomnou dohodou zmluvných strán do 14 dní od dátumu doručenia faktúry do sídla kupujúceho uvedeného v záhlaví tejto zmluvy, ak sa obe zmluvné strany nedohodnú inak.

**4.**

**Miesto a termín plnenia predmetu zmluvy**

1. Miesto dodania predmetu zmluvy: AGRO ZULA s.r.o., Hlavná 187/14, 053 15 Hrabušice.
2. Termín dodania predmetu zmluvy je najneskôr do 120 dní odo dňa doručenia záväznej objednávky kupujúcim.
3. Predávajúci je povinný oznámiť kupujúcemu termín dodania predmetu zmluvy, najmenej 3 pracovné dni vopred.
4. Predmet zmluvy kupujúci prevezme v mieste dodania na základe dodacieho listu/preberacieho protokolu podpísaného zodpovednou osobou kupujúceho. Pri odovzdaní predmetu zmluvy je predávajúci povinný odovzdať kupujúcemu doklady, ktoré sa na predmet Zmluvy vzťahujú.
5. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc). Strana dotknutá udalosťou Vyššej moci je povinná písomne informovať druhú stranu do 10 pracovných dní, pričom dané oznámenie musí byť doplnené potvrdením o takej udalosti Vyššej moci. Strana, ktorá nevykoná oznámenie druhej strane bude povinná nahradiť druhej strane všetky škody spôsobené porušením tejto povinnosti.

**5.**

**Záruka**

1. Predávajúci zodpovedá za akosť predmetu zmluvy podľa čl. 1 tejto Zmluvy a podľa Prílohy č. 1 zmluvy a ručí za to, že predmet Zmluvy má v čase prevzatia zmluvne dohodnuté vlastnosti, že nemá vady, ktoré by znižovali jeho hodnotu alebo schopnosť jeho používania.
2. Predávajúci poskytuje na predmet zmluvy záruku 24 mesiacov. Záruka začína plynúť odo dňa dodania tovaru.
3. Pre uplatnenie vád tovaru platia ustanovenia § 436 - § 441 Obchodného zákonníka.
4. Za vady, ktoré vznikli, resp. vyšli najavo v záručnej dobe, nezodpovedá predávajúci vtedy, ak boli spôsobené používaním predmetu zmluvy v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil predávajúci alebo nesprávnou manipuláciou s predmetom zmluvy zo strany kupujúceho.
5. Prípadné vady predmetu zákazky bude kupujúci reklamovať písomnou formou u predávajúceho bez zbytočného odkladu po zistení vady.

**6.**

**Zmluvné pokuty a úroky z omeškania**

1. V prípade omeškania kupujúceho so zaplatením dohodnutej kúpnej ceny za predmet zmluvy, uhradí kupujúci predávajúcemu úroky z omeškania z dlžnej sumy vo výške podľa zákona.
2. Ak sa predávajúci dostane do omeškania s dodaním predmetu zmluvy, je kupujúci oprávnený požadovať zaplatenie zmluvnej pokuty vo výške 10 % z celkovej kúpnej ceny predmetu zmluvy v EUR s DPH.

# 7.

**Nadobudnutie vlastníckeho práva k predmetu zmluvy**

* + 1. Vlastnícke právo na predmet zmluvy dodaný podľa podmienok špecifikovaných v zmluve prechádza na kupujúceho po uhradení úplnej kúpnej ceny špecifikovanej v článku 2 tejto zmluvy.
    2. Nebezpečenstvo škody na tovare prechádza na kupujúceho okamihom prevzatia riadne dodaného tovaru kupujúcim v mieste dodania.

# 8.

#### **Odstúpenie od zmluvy**

1. Pri omeškaní predávajúceho s plnením dodávky predmetu zmluvy o viac ako 30 dní po v zmluve dojednanej dobe a po nezjednaní nápravy predávajúcim ani v dodatočnej lehote v trvaní 30 dní má kupujúci právo odstúpiť od zmluvy bez úhrady vzniknutých nákladov predávajúcemu.
2. Predávajúci môže od tejto zmluvy odstúpiť ak sa kupujúci omešká s platením peňažných záväzkov viac ako o 30 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady súvisiace s odstúpením od kúpnej zmluvy znáša zmluvná strana, ktorá zavinila zánik zmluvy.
4. Odstúpenie od zmluvy musí byť druhej zmluvnej strane oznámené písomne.

**9.**

**Ďalšie dojednania**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy predávajúceho so subdodávateľmi.
2. Predávajúci bude pri plnení predmetu zmluvy postupovať s odbornou starostlivosťou. Predávajúci sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.

**10.**

**Záverečné ustanovenia**

1. Pokiaľ v tejto zmluve nie je dohodnuté inak, právne otázky a vzťahy sa riadia príslušnými ustanoveniami Obchodného zákonníka SR.
2. Táto zmluva sa môže meniť a dopĺňať len formou písomných dodatkov k tejto zmluve podpísaných oprávnenými zástupcami oboch zmluvných strán a budú neoddeliteľnou súčasťou tejto zmluvy.
3. Pre účely tejto zmluvy sa za Poskytovateľa príspevku považuje Pôdohospodárska platobná agentúra.
4. Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie zmluvy.
5. Zmluvné strany potvrdzujú, že zmluva vrátane jej povinných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu a na znak súhlasu zmluvu vlastnoručne podpísali.
6. Táto zmluva je vyhotovená v 4 exemplároch, z ktorých každá zmluvná strana obdrží 2 vyhotovenia podpísanej zmluvy.
7. Táto zmluva nadobúda platnosť dňom jej podpisu oboma zmluvnými stranami a účinnosť dňom doručenia záväznej objednávky kupujúcim.

V Hrabušiciach, dňa ...................... V ...................., dňa ...........................

Za kupujúceho: Za predávajúceho:

---------------------------------------- -----------------------------------------------

Ing. Zuzana Labudová

konateľ

Prílohy:

Príloha č. 1: Cenová ponuka - technická špecifikácia